ອະດີດ ປ. George W. Bush ​ແລະ​ພັນ​ລະ​ຍາ ​ຢ້ຽມຢາມ ​ອາ​ຟຣິກາ (ວີດີໂອ)
ທ່ານ Bush ມີ​ກໍານົດຢ້ຽມຢາມ Zambia ແລະ Botswana ໃນອາທິດນີ້ ເພື່ອສົງເສີ່ມໂຄງການ​ລິ​ເລິ່ມ ດ້ານ​ສຸຂະພາບ​ອານາ​ໄມ​ ຂອງມູນນິທິຂອງທ່ານ.
ອະດີດປະທານາທີບໍດີ George W Bush ເດີນທາງໄປເຖິງນະຄອນຫລວງ Lusaka ຂອງປະເທດ Zambia ໃນວັນເສົາຜ່ານມານີ້ ທ່ານ Bush ມີກໍານົດຢ້ຽມຢາມ Zambia ແລະ Botswana ໃນອາທິດນີ້ ເພື່ອສົງເສີ່ມ ໂຄງການລິເລິ່ມດ້ານສຸຂະພາບອານາໄມ ຂອງມູນນິທິຂອງທ່ານ ເພື່ອປັບປຸງການ ປ້ອງກັນແລະການປິ່ນປົວໂຣກມະເຮງປາກມົດລູກ ໃນອາຟຣິກາ Zambia ເປັນປະທດນຶ່ງທີ່ມີອັດຕາຂອງການເປັນໂຣກມະເຮງດັ່ງກ່າວສູງທີ່ສຸດ ໃນໂລກ ຊຶ່ງສາເຫດສ່ວນນຶ່ງກໍແມ່ນເປັນຍ້ອນວ່າ ຫຼາຍໆຄົນທີ່ເປັນໂຮກດັ່ງກ່າວນີ້ ແມ່ນຍັງຕິດເຊື້ອ HIV ນໍາອີກ ແລະມີລະບົບພູມຕ້ານທານທີ່ອ່ອນແອລົງ ອະດີດປະທານາທີບໍດີ Bush ຊຶ່ງມີພັນລະຍາຂອງທ່ານ ທ່ານນາງ Laura Bush ຕິດຕາມໄປນໍານັ້ນ ໄດ້ຮັບການຕ້ອນຮັບຢູ່ສະໜາມບິນ ໂດຍຮອງປະທານາທີບໍດີ ຂອງ Zambia ທ່ານ Guy Scott ໃນລະຫວ່າງທີ່ເປັນປະທານາທິບໍດີນັ້ນ ທ່ານ Bush ດ້ວຍການສະໜັບສະໜຸນຈາກ ທັງສອງພັກການເມືອງໃນລັດຖະສະພາສະຫະລັດ ໄດ້ລິ່ເລີ່ມໂຄງການຕໍ່ຕ້ານໂຣກ AIDS ມູນຄ່າຫຼາຍໆພັນລ້ານໂດລາ ທີ່ໄດ້ສະໜອງຢາຕໍ່ຕ້ານກັບການກັບຄືນມາອີກ ຂອງໂຣກເອດສ໌ ໃຫ້ແກ່ຊາວອາຟຣິກາ ທີ່ຕິດເຊື້ອ HIV ນັ້ນ ທີ່ໄດ້ຊ່ວຍຊີວິດເຂົາເຈົ້າໄວ້ ຫລາຍລ້ານຄົນ